ಮಾರುತಿ 800 ಕಾರನ್ನು ಹುಡುಕುತ್ತಿದ್ದಾರೆ ಸಚಿನ್

ಮುಂಬೈ: ಟೀಂ ಇಂಡಿಯಾ ಮಾಜಿ ಆಟಗಾರ ಸಚಿನ್ ತೆಂಡೂಲ್ಕರ್ ತಮ್ಮ ಮೊದಲ ಮಾರುತಿ 800 ಕಾರನ್ನು ಮಿಸ್ ಮಾಡಿಕೊಳ್ಳುತ್ತಿರುವುದಾಗಿ ಹೇಳಿದ್ದಾರೆ. ಅಲ್ಲದೇ ದಶಕದ ಹಿಂದಿನ ತಮ್ಮ ಕಾರನ್ನು ಹುಡುಕಿಕೊಡಿ ಎಂದು ಅಭಿಮಾನಿಗಳಲ್ಲಿ ಮನವಿ ಮಾಡಿದ್ದಾರೆ.

ಸಚಿನ್ ತಮ್ಮ ಕ್ರಿಕೆಟ್ ವೃತ್ತಿ ಜೀವನದ ಆರಂಭದಲ್ಲಿ ತಮ್ಮ ಮೊದಲ ಕಾರನ್ನು ಖರೀದಿ ಮಾಡಿದ್ದರು. ಮನೆಯವರಿಗೆ ತಿಳಿಯದಂತೆ ಹಲವು ಬಾರಿ ಸಚಿನ್ ತಮ್ಮ ಕಾರಿನಲ್ಲಿ ಸುತ್ತಾಟ ನಡೆಸಿದ್ದರು. ತಮ್ಮ ಬಳಿ ಸದ್ಯ ಹಲವು ಕಾರುಗಳಿದ್ದರೂ ಮಾರುತಿ 800 ಕಾರನ್ನು ಮಿಸ್ ಮಾಡಿಕೊಳ್ಳುತ್ತಿದ್ದೇನೆ ಎಂದು ಸಚಿನ್ ಹೇಳಿದ್ದಾರೆ. ಇದನ್ನೂ ಓದಿ: ಕೋರ್ಟ್ ಹೇಳಿದ್ರೆ ಹೊರ ನಡೆಯುತ್ತೇವೆ- ಸೌರವ್ ಗಂಗೂಲಿ

ಈ ಕುರಿತು ಮಾತನಾಡಿರುವ ಸಚಿನ್, ಬಾಲ್ಯದಲ್ಲಿ ನಮ್ಮ ಮನೆಯ ಸಮೀಪವಿದ್ದ ಸಿನಿಮಾ ಹಾಲ್ ಬಳಿ ನಿಲ್ಲಿಸಿದ್ದ ಕಾರುಗಳನ್ನು ನೋಡಲು ಸಹೋದರನೊಂದಿಗೆ ಮನೆಯ ಬಾಲ್ಕನಿಯಲ್ಲಿ ಗಂಟೆಗಳ ಸಮಯ ಕುಳಿತುಕೊಳ್ಳುತ್ತಿದೆ. ನನ್ನ ಮೊದಲ ಕಾರು ಮಾರುತಿ 800. ಆದರೆ ಈಗ ಆ ಕಾರು ನನ್ನ ಬಳಿ ಇಲ್ಲ. ಆ ಕಾರನ್ನು ಪತ್ತೆಮಾಡಲು ಸಾಕಷ್ಟು ಪ್ರಯತ್ನ ಮಾಡಿದ್ದು, ಇದುವರೆಗೂ ಸಾಧ್ಯವಾಗಿಲ್ಲ. ಯಾರಿಗಾದರೂ ಆ ಕಾರಿನ ಬಗ್ಗೆ ಮಾಹಿತಿ ಇದ್ದರೆ ನನಗೆ ತಿಳಿಸಿ ಎಂದು ಹೇಳಿದ್ದಾರೆ. ಇದನ್ನೂ ಓದಿ: ಸಣ್ಣ ಪಟ್ಟಣದಲ್ಲಿ ಹುಟ್ಟಿ ದೇಶವೇ ಹೆಮ್ಮೆಪಡುವಂತೆ ಮಾಡಿದ್ದೀರಿ- ಧೋನಿಯನ್ನು ಹೊಗಳಿದ ಮೋದಿ